Document ID: /roh_data/filtered/swiss_laws_in_ROHinterleaved.jsonl.gz/24465

This text was translated from EN into Rumantsch Grischun.

If an accused who has been duly summoned fails to appear before the court of first instance, the court shall fix a new hearing and summon the person again or arrange for him or her to be brought before the court. It shall take evidence where this cannot be delayed. If the accused fails to appear for the re-arranged trial or if it is not possible to bring him or her before the court, the trial may be held in the absence of the accused. The court may also suspend the proceedings. If the accused is suffering from a voluntarily induced unfitness to plead or if he or she refuses to be brought from detention to the trial, the court may conduct proceedings immediately in absentia. Proceedings in absentia may only be held if:a. the accused has previously had adequate opportunity in the proceedings to comment on the offences of which he or she is accusedb. sufficient evidence is available to reach a judgment without the presence of the accused.

Sch’ina persuna inculpada ch’è vegnida citada confurm a l’urden na cumpara betg a la tractativa principala d’emprima instanza, fixescha la dretgira ina nova tractativa e citescha puspè la persuna inculpada u la lascha manar davant dretgira. Ella registrescha las cumprovas che na cumportan nagin retard. Sche la persuna inculpada na cumpara betg a la tractativa principala ch’è vegnida fixada da nov ubain sch’ella na po betg vegnir manada davant dretgira, po la tractativa principala vegnir exequida en sia absenza. La dretgira po er suspender la procedura. Sche la persuna inculpada è sezza sa fatga incapabla da sa participar a las tractativas u sch’ella refusescha da vegnir manada or da l’arrest davant dretgira per la tractativa principala, po la dretgira exequir immediatamain ina procedura contumaziala. Ina procedura contumaziala po mo avair lieu, sche:a. la persuna inculpada ha gì fin lura avunda pussaivladads en la procedura da s’exprimer davart ils malfatgs che la vegnan reproschads; eb. la chargia da cumprovas permetta ina sentenzia contumaziala.